पंजाब नेशनल बैंक के मैनेजिंग डायरेक्टर सुनील मेहता की प्रोफाइल कुछ वेबसाइट पर पोस्ट की गई है और प्रोफाइल अपने मौजूदा रुप में प्रभावशाली जान पड़ती है. उन्होंने कई बैंकों और वित्तीय संस्थाओं में जिम्मेदारी के ओहदों पर काम किया है. पीएनबी में मैनेजिंग डायरेक्टर का पद संभालने वाले उनके पहले के अधिकारियों के प्रोफाइल भी समान रुप से प्रभावशाली रहे होंगे और यही बात प्रबंधन के शीर्ष स्तर पर अभी या पिछले वक्त में पद संभालने वाले अधिकारियों के बारे में मानी जा सकती है.